title: Директива 97/79/EО на Съвета от 18 декември 1997 година за изменение на Директиви 71/118/EИО, 72/462/EИО, 85/73/EИО, 91/67/EИО, 91/492/EИО, 91/493/EИО, 92/45/EИО и 92/118/EИО по отношение организацията на ветеринарните проверки на продуктите, въвеждани в Общността от трети страни

text:
Важна правна забележка

|

31997L0079

Официален вестник n° L 024 , 30/01/1998 стр. 0031 - 0032 специално чешко издание глава 3 том 22 стр. 269  - 270 специално испанско издание глава 3 том 22 стр. 269  - 270 специално унгарско издание глава 3 том 22 стр. 269  - 270 специално литвийско издание глава 3 том 22 стр. 269  - 270 LV.ES глава 3 том 22 стр. 269  - 270 MT.ES глава 3 том 22 стр. 269  - 270 PL.ES глава 3 том 22 стр. 269  - 270 SK.ES глава 3 том 22 стр. 269  - 270 специално словенско издание глава 3 том 22 стр. 269  - 270

		19971218Директива 97/79/EО на Съветаот 18 декември 1997 годиназа изменение на Директиви 71/118/EИО, 72/462/EИО, 85/73/EИО, 91/67/EИО, 91/492/EИО, 91/493/EИО, 92/45/EИО и 92/118/EИО по отношение организацията на ветеринарните проверки на продуктите, въвеждани в Общността от трети страниСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 43 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че от съображения за яснота и рационалност Директива 90/675/EИО на Съвета относно определяне на принципите, които регулират организацията на ветеринарните проверки на продуктите, влизащи в Общността от трети страни [4], е била отменена и заменена с Директива 97/78/EО [5];като има предвид, че замяната на Директива 90/675/EИО с Директива 97/78/EО води до последици за текста на следните директиви на Съвета:- Директива 71/118/EИО от 15 февруари 1971 г. относно здравните проблеми, засягащи търговията и пазара на прясно птиче месо [6],- Директива 72/462/EИО от 12 декември 1972 г. относно проблемите на здравния и ветеринарен контрол при вноса на говеда, овце, кози и свине, прясно месо и месни продукти от трети страни [7],- Директива 85/73/EИО от 29 януари 1985 г. относно финансирането на ветеринарните проверки и контрол, обхванати от Директиви 89/662/EИО, 90/425/EИО, 90/675/EИО и 91/496/EИО (изменени и консолидирани) [8],- Директива 91/67/EИО от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях [9],- Директива 91/492/EИО от 15 юли 1991 г. относно определяне на ветеринарно-санитарни изисквания за производството и предлагането на пазара на живи двучерупчести мекотели [10],- Директива 91/493/EИО от 22 юли 1991 г. относно определяне на ветеринарно-санитарни изисквания за производството и предлагането на пазара на рибни продукти [11],- Директива 92/45/EИО от 16 юни 1992 г. относно проблемите на общественото здраве и здравето на животните, свързани с отстрелването на дивеч и предлагането на пазара на дивечово месо [12],- Директива 92/118/EИО от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение A към Директива 89/662/EИО и, по отношение на патогените, на Директива 90/425/EИО [13];като има предвид, че поради тази причина цитираните директиви би следвало да бъдат приведени в съответствие с текста на Директива 97/78/EО,ПРИЕ НАСТОЯЩАТА ДИРЕКТИВА:Член 11. Директива 71/118/EИО се изменя, както следва:а) в член 14б, параграф 2, буква а) второто изречение се заличава;б) в член 17, втората алинея се заличава.2. Директива 72/462/EИО се изменя, както следва:а) в член 31а, изразът "член 17 от Директива 90/675/EИО" се заменя с израза "член 18 от Директива 97/78/EО";б) член 31 се заличава.3. В член 3, параграф 1 от Директива 85/73/EО думите "член 20 от Директива 90/675/EИО" се заменят с думите "член 23 от Директива 98/78/EО".4. Директива 91/67/EИО се изменя, както следва:а) член 23 се заменя със следното:"Член 23Принципите и правилата, установени в Директиви 91/496/EИО и 97/78/EО се прилагат, по-специално, по отношение на организацията на проверките, които трябва да бъдат извършени от държавите-членки и последиците от въпросните проверки, както и по отношение на предпазните мерки, които трябва да бъдат въведени.";б) член 24 се заличава.5. Член 10, параграф 2, втора алинея от Директива 91/492/EИО се заличава.6. Директива 91/493/EИО се изменя, както следва:а) във втората алинея от член 10 изразът "член 18, параграф 3 от Директива 90/675/EИО" се заменя с израза "член 19, параграф 2 от Директива 97/78/EО";б) член 12, параграф 2 се заличава.7. Директива 92/45/EИО се изменя, както следва:а) член 17, параграф 2 се заличава;б) втората алинея от член 19 се заличава.8. Директива 92/118/EИО се изменя, както следва:а) в член 12, параграф 1, втора алинея думите "член 8, параграф 2 от Директива 90/675/EИО" се заменят с думите "член 4, параграф 4, буква б) от Директива 97/78/EО";б) член 12, параграф 2 се заличава.Член 21. Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 1 юли 1999 г. Те незабавно информират Комисията за това.Държавите-членки прилагат въпросните разпоредби от 1 юли 1999 г.Когато държавите-членки приемат тези разпоредби, в тях се съдържа позоваване на настоящата директива или то се извършва при тяхното официално им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на разпоредбите от националното законодателство, което те приемат в областта, уредена с настоящата директива.Член 3Настоящата директива влиза в сила на двадесетия ден от публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 18 декември 1997 година.За СъветаПредседателF. Boden[1] ОВ C 258, 23.8.1997 г., стр. 7.[2] ОВ C 85, 17.3.1997 г., стр. 76.[3] ОВ C 66, 3.3.1997 г., стр. 43.[4] ОВ L 373, 31.12.1990 г., стр. 1. Директива, последно изменена с Директива 96/43/EО (ОВ L 162, 1.7.1996 г., стр. 1).[5] ОВ L 24, 30.1.1998 г., стр. 9.[6] ОВ L 55, 8.3.1971 г., стр. 23. Директива, последно изменена с Директива 96/23/EО (ОВ L 125, 23.5.1996 г., стр. 10).[7] ОВ L 302, 31.12.1972 г., стр. 28. Директива, последно изменена с Директива 96/91/EО (ОВ L 13, 16.1.1997 г., стр. 27).[8] ОВ L 32, 5.2.1985, стр. 14. Директива, последно изменена с Директива 96/43/EО (ОВ L 162, 1.7.1996 г., стр. 1).[9] ОВ L 46, 19.2.1991 г., стр. 1. Директива, последно изменена с Директива 95/22/EО (ОВ L 243, 11.10.1995 г., стр. 1).[10] ОВ L 268, 24.9.1991 г., стр. 1. Директива, последно изменена с Директива 97/61/EО (ОВ L 295, 29.10.1997 г., стр. 35).[11] ОВ L 268, 24.9.1991 г., стр. 15. Директива, последно изменена с Директива 96/23/EО (ОВ L 125, 23.5.1996 г., стр. 10).[12] ОВ L 268, 14.9.1992 г., стр. 35. Директива, последно изменена с Директива 96/23/EО (ОВ L 125, 23.5.1996 г., стр. 10).[13] ОВ L 62, 15.3.1993 г., стр. 49. Директива, последно изменена с Решение 96/90/EО (ОВ L 13, 16.1.1997 г., стр. 24).--------------------------------------------------


title: Директива 2008/52/ЕО на Европейския парламент и на Съвета от 21 май 2008 година относно някои аспекти на медиацията по гражданскоправни и търговскоправни въпроси

text:
               24.5.2008

               BG

               Официален вестник на Европейския съюз

               L 136/3

      ДИРЕКТИВА 2008/52/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 21 май 2008 година
   относно някои аспекти на медиацията по гражданскоправни и търговскоправни въпроси
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 61, буква в) и член 67, параграф 5, второ тире от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Общността си е поставила за цел да поддържа и развива пространство на свобода, сигурност и правосъдие, в което се гарантира свободното движение на хора. За тази цел Общността трябва да приеме, наред с други, и мерки в областта на съдебното сътрудничество по гражданскоправни въпроси, които са необходими за правилното функциониране на вътрешния пазар.

               (2)

               Достъпът до правосъдие е основен принцип и с оглед улесняването на по-добрия достъп до правосъдие на заседанието си в Тампере на 15 и 16 октомври 1999 г. Европейският съвет призова държавите-членки да създадат алтернативни, извънсъдебни процедури.

               (3)

               През май 2000 г., Съветът прие заключения относно алтернативните способи за разрешаване на спорове, предвидени в гражданското и търговското право, като заяви, че установяването на основни принципи в тази област е важна стъпка към правилното развитие и действие на извънсъдебните процедури за разрешаване на спорове по гражданскоправни и търговскоправни въпроси с цел опростяване и подобряване на достъпа до правосъдие.

               (4)

               През април 2002 г., Комисията представи Зелена книга за алтернативните способи за разрешаване на спорове по гражданскоправни и търговскоправни въпроси, като направи преглед на съществуващото положение в областта на алтернативните способи за разрешаване на спорове в Европейския съюз и постави началото на широки консултации с държавите-членки и заинтересованите страни по възможни мерки за насърчаване използването на медиация.

               (5)

               Целта да се осигури по-добър достъп до правосъдие като част от политиката на Европейския съюз за създаване на пространство на свобода, сигурност и правосъдие следва да включва достъп както до съдебни, така и до извънсъдебни способи за разрешаване на спорове. Настоящата директива следва да допринася за правилното функциониране на вътрешния пазар, по-специално по отношение на предлагането на услуги по медиация.

               (6)

               Медиацията може да предостави икономично и бързо извънсъдебно разрешаване на спорове по гражданскоправни и търговскоправни въпроси посредством процедури, пригодени за нуждите на страните. Съществува по-голяма вероятност споразуменията, постигнати в резултат на медиация, да бъдат доброволно спазвани, както и да спомогнат за запазването на приятелска и трайна връзка между страните. Тези ползи са още по-видими в ситуации, включващи презгранични елементи.

               (7)

               За да се насърчи още повече използването на медиация и да се осигури предвидима правна рамка за страните, които използват медиацията, е необходимо да се въведе рамково законодателство, което в частност да уреди ключови аспекти на гражданския процес.

               (8)

               Разпоредбите на настоящата директива следва да се прилагат единствено при медиация по презгранични спорове, но никоя от тях не следва да възпрепятства държавите-членки да прилагат тези разпоредби и при вътрешни процедури по медиация.

               (9)

               Настоящата директива не следва да възпрепятства по никакъв начин използването на съвременни комуникационни технологии в процедурата по медиация.

               (10)

               Настоящата директива следва да се прилага към процедури, в които две или повече страни по презграничен спор се опитват сами, на доброволни начала, да постигнат приятелско споразумение за разрешаване на техния спор с помощта на медиатор. Тя следва да се прилага към гражданскоправни и търговскоправни въпроси. Въпреки това директивата не следва да се прилага за права и задължения, по отношение на които страните не могат да вземат сами решения съгласно съответното приложимо право. Подобни права и задължения се срещат особено често в семейното и трудовото право.

               (11)

               Настоящата директива не следва да се прилага към преддоговорни преговори, нито при процедури със съдебен характер като определени процедури за съдебно помирение, процедури по потребителски жалби, арбитраж и експертни решения, нито при процедури, в които лица или органи дават официална препоръка за разрешаването на спора, независимо дали препоръката е със задължителен или незадължителен характер.

               (12)

               Настоящата директива следва да се прилага в случаи, когато съдът насочва страните към медиация или националното законодателство предвижда медиация. Освен това, доколкото един съдия може да действа като медиатор съгласно националното законодателство, настоящата директива следва да се прилага при медиация, осъществявана от съдия, който не участва в съдебно производство, свързано със спорния въпрос или въпроси. Настоящата директива обаче не следва да се прилага при опити от страна на сезирания съд или съдия да разреши спор в рамките на съдебно производство, отнасящо се до въпросния спор, или в случаите, когато сезираният съд или съдия иска съдействие или съвет от компетентно лице.

               (13)

               Медиацията, предвидена в настоящата директива, следва да е доброволна процедура, в смисъл че страните сами отговарят за процедурата и могат да я организират както пожелаят и да я прекратят по всяко време. Въпреки това съгласно националното право следва да е възможно съдилищата да определят срокове за процедурата по медиация. Освен това съдилищата следва да могат да насочат вниманието на страните към възможността за медиация винаги когато е уместно.

               (14)

               Никоя разпоредба на настоящата директива не следва да засяга национално законодателство, съгласно което използването на медиация е задължително или подлежи на стимули или санкции, при условие че подобно законодателство не възпрепятства страните да упражняват правото си на достъп до съдебната система. Нищо в настоящата директива не следва да засяга съществуващите саморегулиращи се системи за медиация, доколкото те засягат аспекти, които не са обхванати от директивата.

               (15)

               С цел осигуряване на правна сигурност настоящата директива следва да посочва коя дата следва да се взема предвид при определяне дали спорът, който страните се опитват да разрешат чрез медиация, е презграничен. При липса на писмено споразумение, в което се определя конкретна дата, следва да се счита, че страните се съгласяват да използват медиация в момента на предприемане на конкретно действие за започване на процедурата по медиация.

               (16)

               За да се осигури необходимото взаимно доверие по отношение на поверителността, последиците за давностните срокове, признаването и изпълнението на постигнати в резултат на медиация споразумения, държавите-членки следва да насърчават по всякакви начини, които считат за подходящи, обучението на медиатори и въвеждането на ефективни механизми за контрол върху качеството на предоставяните услуги по медиация.

               (17)

               Държавите-членки следва да определят такива механизми, които може да включват прибягване до пазарно ориентирани решения, и от тях не следва да се изисква да предоставят финансиране за тази цел. Механизмите следва да са насочени към запазване на гъвкавостта на процедурата по медиация и автономията на волята на страните и към гарантиране, че медиацията се осъществява по ефективен, безпристрастен и компетентен начин. Медиаторите следва да бъдат уведомени за съществуването на Европейски кодекс за поведение на медиатори, който също така следва да бъде на разположение на обществеността чрез Интернет.

               (18)

               В областта на защита на потребителите Комисията прие препоръка (3) за установяването на минимални критерии за качество, което извънсъдебни органи, участващи в уреждане на потребителски спорове по взаимно съгласие, следва да предлагат на своите клиенти. Медиаторите и организациите, които попадат в приложното поле на препоръката, следва да бъдат насърчавани да спазват нейните принципи. За да се улесни разпространението на информация относно тези органи, Комисията следва да създаде база данни на извънсъдебните процедури, за които държавите-членки считат, че отговарят на принципите на тази препоръка.

               (19)

               Медиацията не следва да се разглежда като по-неефективна алтернатива на съдебното производство поради обстоятелството, че спазването на постигнатите в резултат на медиация споразумения ще зависи от добрата воля на страните. Поради това държавите-членки следва да гарантират на страните по постигнато в резултат на медиация писмено споразумение, че на съдържанието му може да се придаде изпълнителна сила. Държава-членка следва да може да откаже да придаде изпълнителна сила на споразумение единствено когато съдържанието противоречи на нейното законодателство, включително нейното международно частно право, или нейното законодателство не предвижда изпълнителна сила на съдържанието на конкретното споразумение. Такъв би могъл да бъде случаят, когато посоченото в споразумението задължение е неизпълнимо по своето естество.

               (20)

               Съдържанието на постигнато в резултат на медиация споразумение, на което е придадена изпълнителна сила в държава-членка, следва да бъде признато и обявено за изпълняемо в останалите държави-членки в съответствие с приложимото право на Общността или националното законодателство. Това може да се осъществи, например, въз основа на Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (4) или Регламент (ЕО) № 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност (5).

               (21)

               Регламент (ЕО) № 2201/2003 изрично предвижда, че за да подлежат на изпълнение в друга държава-членка, споразуменията между страните трябва да подлежат на изпълнение в държавата-членка, в която са сключени. Следователно ако съдържанието на споразумение, постигнато в резултат на медиация по въпрос от семейното право, не подлежи на изпълнение в държавата-членка, където е сключено споразумението и където е подадена молбата за придаване на изпълнителна сила, настоящата директива не следва да насърчава страните да заобикалят законодателството на тази държава-членка, като постигнат придаване на изпълнителна сила на споразумението си в друга държава-членка.

               (22)

               Настоящата директива не следва да засяга правилата в държавите-членки относно изпълнението на споразуменията, постигнати в резултат на медиация.

               (23)

               Поверителността при процедура по медиация е особено важна и поради това настоящата директива следва да предвиди минимална степен на съвместимост на гражданскопроцесуалните норми по отношение на защитата на поверителния характер на медиацията в последващо гражданско или търговско съдебно производство или арбитраж.

               (24)

               С цел да се насърчи използването на медиация от страните, държавите-членки следва да гарантират, че нормите им относно давностните срокове не възпрепятстват страните да се обърнат към съд или към арбитраж, ако медиацията се окаже неуспешна. Държавите-членки следва да гарантират, че този резултат ще бъде постигнат, дори ако настоящата директива не хармонизира националните норми относно давностните срокове. Настоящата директива не следва да засяга разпоредби относно давностните срокове в международни споразумения, прилагани в държавите-членки, например в областта на транспортното законодателството.

               (25)

               Държавите-членки следва да насърчават информирането на обществеността относно начините за свързване с медиатори и организации, които предлагат услуги по медиация. Те следва също така да насърчават практикуващите юристи да информират клиентите си за възможността за медиация.

               (26)

               В съответствие с точка 34 от Междуинституционалното споразумение за по-добро законотворчество (6) държавите-членки се насърчават да изготвят за собствено ползване и в интерес на Общността свои таблици, които, доколкото е възможно, да илюстрират съответствието между настоящата директива и мерките за транспониране и да ги направят обществено достояние.

               (27)

               Настоящата директива цели да насърчи зачитането на основните права и взема предвид принципите, признати по-специално в Хартата на основните права на Европейския съюз.

               (28)

               Тъй като целта на настоящата директива не може да бъде постигната в достатъчна степен от държавите-членки и поради тази причина може да бъде постигната по-успешно на общностно равнище поради мащаба или последиците на предлаганото действие, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тази цел.

               (29)

               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, Обединеното кралство и Ирландия уведомиха за желанието си да участват в приемането и прилагането на настоящата директива.

               (30)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, Дания не взема участие в приемането на настоящата директива, не е обвързвана с нея или с нейното прилагане,

         ПРИЕХА НАСТОЯЩАТА ДИРЕКТИВА:
   Член 1
   Цел и приложно поле
   1.   Целта на настоящата директива е да улесни достъпа до алтернативно разрешаване на спорове и да насърчи приятелското уреждане на спорове посредством насърчаване използването на медиация и осигуряване на балансирано съотношение между медиацията и съдебното производство.
   2.   Настоящата директива се прилага при презгранични спорове по гражданскоправни и търговскоправни въпроси, с изключение на въпроси, свързани с права и задължения, с които страните не могат свободно да се разпореждат според съответното приложимо право. В частност, тя не обхваща данъчни, митнически или административни въпроси, нито отговорността на държавата за действия или бездействия при упражняването на държавна власт („acta iure imperii“).
   3.   В настоящата директива понятието „държава-членка“ означава държавите-членки с изключение на Дания.
   Член 2
   Презгранични спорове
   1.   За целите на настоящата директива презграничен спор е спорът, при който поне една от страните е с местоживеене или обичайно местопребиваване в държава-членка, различна от държавата-членка на местоживеене или обичайно местопребиваване на която и да е от другите страни към датата, на която:

               а)

               страните се съгласяват да използват медиация след възникването на спора;

               б)

               медиацията е разпоредена от съд;

               в)

               съгласно националното законодателство възниква задължение да се използва медиация; или

               г)

               към страните е отправена покана по смисъла на член 5.

         2.   Независимо от параграф 1, за целите на членове 7 и 8 презграничен е и този спор, при който след медиация между страните започва съдебно производство или арбитраж в държава-членка, различна от тази, в която страните са имали местоживеене или обичайно местопребиваване към датата, посочена в параграф 1, букви а), б) или в).
   3.   За целите на параграфи 1 и 2 местоживеенето се определя в съответствие с членове 59 и 60 от Регламент (ЕО) № 44/2001.
   Член 3
   Определения
   За целите на настоящата директива се използват следните определения:

               а)

               „медиация“ означава структурирана процедура, независимо от нейното наименование или начина на позоваване, при която две или повече спорещи страни се опитват сами, на доброволни начала, да постигнат споразумение за разрешаване на спора между тях с помощта на медиатор. Тази процедура може да бъде започната от страните, предложена или разпоредена от съд, или предвидена от законодателството на държава-членка.
               Понятието включва медиация, осъществявана от съдия, който не участва в съдебно производство, отнасящо се до въпросния спор. То изключва опитите от страна на сезирания съд или съдия да разреши спор в хода на съдебно производство по този спор.

               б)

               „медиатор“ означава трето лице, което е помолено да осъществи медиация по ефективен, безпристрастен и компетентен начин, независимо от наименованието или професията на това трето лице в съответната държава-членка и от начина, по който третото лице е посочено или от него е поискано да осъществи медиация.

         Член 4
   Гарантиране на качеството на медиацията
   1.   Държавите-членки насърчават по всякакви начини, които считат за подходящи, разработването и спазването на доброволни кодекси за поведение от медиаторите и организациите, предоставящи услуги по медиация, както и на други механизми за ефективен контрол на качеството във връзка с предоставянето на услуги по медиация.
   2.   Държавите-членки насърчават първоначалното и допълнителното обучение на медиатори с цел да се гарантира, че медиацията се осъществява по ефективен, безпристрастен и компетентен начин по отношение на страните.
   Член 5
   Насочване към медиация
   1.   Съдът, сезиран с делото, може, ако е уместно и като отчита всички обстоятелства по делото, да прикани страните да използват медиация за уреждане на спора. Съдът може също така да прикани страните да присъстват на информационна среща относно използването на медиацията, ако такива срещи се провеждат и са лесно достъпни.
   2.   Настоящата директива не засяга разпоредбите на националното законодателство, съгласно които медиацията е задължителна или подлежи на стимули или санкции, преди или след започване на съдебното производство, при условие че съответното законодателство не възпрепятства страните да упражняват правото си на достъп до съдебната система.
   Член 6
   Изпълняемост на споразумения, постигнати чрез медиация
   1.   Държавите-членки гарантират възможността страните или една от страните, с изричното съгласие на останалите, да поискат да се придаде изпълнителна сила на съдържанието на постигнато в резултат на медиация писмено споразумение. На съдържанието на такова споразумение се придава изпълнителна сила, освен ако съдържанието на споразумението не противоречи на законодателството на държавата-членка, в която е направено искането, или законодателството на същата държава-членка не предвижда неговата изпълняемост.
   2.   На съдържанието на споразумението може да се придаде изпълнителна сила от съд или друг компетентен орган посредством съдебно решение или друг акт, съставен или заверен от лице, натоварено от държавата с такива функции, в съответствие със законодателството на държавата-членка, в която е направено искането.
   3.   Държавите-членки уведомяват Комисията за съдилищата или другите органи, компетентни да приемат молби съгласно параграфи 1 и 2.
   4.   Никоя от разпоредбите в настоящия член не засяга приложимите норми за признаване и изпълнение в друга държава-членка на споразумение, на което е придадена изпълнителна сила в съответствие с параграф 1.
   Член 7
   Поверителен характер на медиацията
   1.   Предвид обстоятелството, че медиацията следва да се провежда при условията на поверителност, държавите-членки гарантират, че освен ако страните не са договорили друго, нито медиаторите, нито лицата, участващи в провеждането на процедурата по медиация, са длъжни да дават свидетелски показания в хода на граждански и търговски съдебни производства или арбитраж относно информация, произтичаща или свързана с процедура по медиация, освен:

               а)

               когато това е необходимо поради първостепенни съображения, свързани с обществения ред на съответната държава-членка, по-специално когато трябва да се осигури закрилата на интересите на деца или да се предотврати посегателство над физическата или психическа неприкосновеност на определено лице; или

               б)

               когато разкриването на съдържанието на споразумението, постигнато в резултат на медиация, е необходимо за прилагането или изпълнението на същото споразумение.

         2.   Никоя от разпоредбите на параграф 1 не възпрепятства държавите-членки да прилагат по-строги мерки за защита на поверителния характер на медиацията.
   Член 8
   Последици от медиацията за давностните срокове
   1.   Държавите-членки гарантират, че страните, които избират медиацията в опит да разрешат спор, няма да бъдат възпрепятствани впоследствие да образуват съдебно производство или арбитраж във връзка със същия спор поради изтичането на давностни срокове в хода на процедурата по медиация.
   2.   Параграф 1 не засяга разпоредби относно давностните срокове в международни споразумения, по които държавите-членки са страни.
   Член 9
   Информация за обществеността
   Държавите-членки насърчават по всякакви начини, които считат за подходящи, и по-специално чрез Интернет, информирането на обществеността относно начините за свързване с медиатори и организации, предоставящи услуги по медиация.
   Член 10
   Информация за компетентни съдилища и органи
   Комисията осигурява по всякакви подходящи начини обществен достъп до информацията за компетентните съдилища или органи, която държавите-членки съобщават съгласно член 6, параграф 3.
   Член 11
   Преразглеждане
   Не по-късно от 21 май 2016 г., Комисията представя на Европейския парламент, Съвета и Европейския икономически и социален комитет доклад относно прилагането на настоящата директива. Докладът следва да разглежда развитието на медиацията в рамките на Европейския съюз и въздействието на настоящата директива в държавите-членки. При необходимост докладът се съпровожда от предложения за изменение на настоящата директива.
   Член 12
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 21 май 2011 г., с изключение на член 10, за който срокът е 21 ноември 2010 г. най-късно. Те незабавно информират Комисията за това.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 13
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 14
   Адресати
   Адресати на настоящата директива са държавите-членки.

      Съставено в Страсбург на 21 май 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 286, 17.11.2005 г., стр. 1.

      (2)  Становище на Европейския парламент от 29 март 2007 г. (ОВ C 27 E, 31.1.2008 г., стр. 129) и Обща позиция на Съвета от 28 февруари 2008 г. (все още непубликувана в Официален вестник) и позиция на Европейския парламент от 23 април 2008 г. (все още непубликувана в Официален вестник).

      (3)  Препоръка 2001/310/ЕО на Комисията от 4 април 2001 г. относно принципите за извънсъдебните органи, участващи в уреждането на потребителски спорове по взаимно съгласие (ОВ L 109, 19.4.2001 г., стр. 56).

      (4)  ОВ L 12, 16.1.2001 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).

      (5)  ОВ L 338, 23.12.2003 г., стр. 1. Регламент, изменен с Регламент (ЕО) № 2116/2004 (ОВ L 367, 14.12.2004 г., стр. 1).

      (6)  ОВ C 321, 31.12.2003 г., стр. 1.


title: Директива на Съвета от 12 юни 1986 година относно граничните стойности и целевите показатели за качество за заустванията на някои опасни вещества от списък I на приложението към Директива 76/464/ЕИО

text:
Важна правна забележка

|

31986L0280

Официален вестник n° L 181 , 04/07/1986 стр. 0016 - 0027 специално финландско издание: глава 15 том 7 стр. 0134  специално шведско издание: глава 15 том 7 стр. 0134  специално чешко издание глава 15 том 01 стр. 275  - 286 специално испанско издание глава 15 том 01 стр. 275  - 286 специално унгарско издание глава 15 том 01 стр. 275  - 286 специално литвийско издание глава 15 том 01 стр. 275  - 286 LV.ES глава 15 том 01 стр. 275  - 286 MT.ES глава 15 том 01 стр. 275  - 286 PL.ES глава 15 том 01 стр. 275  - 286 SK.ES глава 15 том 01 стр. 275  - 286 специално словенско издание глава 15 том 01 стр. 275  - 286

		19860612Директива на Съветаот 12 юни 1986 годинаотносно граничните стойности и целевите показатели за качество за заустванията на някои опасни вещества от списък I на приложението към Директива 76/464/ЕИО(86/280/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 100 и 235 от него,като взе предвид Директива 76/464/ЕИО на Съвета от 4 май 1976 г. за замърсяването, причинено от някои опасни вещества, изливани във водната среда на Общността [1], и по-специално член 6 от нея,като взе предвид предложението на Комисията [2],като взе предвид становището на Европейския парламент [3],като взе предвид становището на Икономическия и социален комитет [4],като има предвид, че с оглед опазването на водната среда на Общността от замърсяването с някои опасни вещества член 3 от Директива 76/464/ЕИО въвежда режим на предварителни разрешителни за определяне на емисионните норми за заустванията на веществата, дадени в списък I от приложението към нея; като има предвид, чe член 6 от посочената директива предвижда определянето на гранични стойности за емисионните норми, но също определянето на целеви показатели за качество за водната среда, засегната от заустванията на тези вещества;като има предвид, че държавите-членки се задължават да прилагат граничните стойности, с изключение на случаите, в които могат да прибягнат до целевите показатели за качество;като има предвид, че опасните вещества, посочени в настоящата директива, са подбрани главно въз основата на критериите, приети с Директива 76/464/ЕИО;като има предвид, че тъй като замърсяването, дължащо се на заустванията на тези вещества във водната среда, е предизвикано от голям брой промишлени предприятия, необходимо е да се определят специални гранични стойности за заустванията в зависимост от промишления отрасъл и да се определят целеви показатели за качество за водната среда, в която тези вещества се заустват;като има предвид, че целта на граничните стойности и целевите показатели за качеството е да се премахне замърсяването на различните части на водната среда, които биха могли да бъдат засегнати от заустванията на тези вещества;като има предвид, че именно за тази цел трябва да се определят граничните стойности и целевите показатели за качество, а не с намерението да се установят правила за защита на потребителите или за търговията с продукти от водната среда;като има предвид, че с оглед държавите-членки да могат да докажат, че се спазват целевите показатели за качество, следва да се предвидят доклади до Комисията за всеки избран и прилаган целеви показател за качество;като има предвид, че има основание да се предвиди държавите-членки да следят за това, взетите в изпълнение на настоящата директива мерки да не предизвикат нарастване на замърсяването на почвата или атмосферния въздух;като има предвид освен това, че с оглед ефикасното прилагане на настоящата директива има основание да се предвиди държавите-членки да наблюдават водната среда, засегната от заустванията на горепосочените вещества; като има предвид, че правомощията за въвеждането на такова наблюдение не са предвидени в Директива 76/464/ЕИО; като има предвид, че тъй като в Договора не са предвидени специални правомощия за действие, следва да се приложи член 235 от него;като има предвид, че за някои значителни източници на замърсяване с тези вещества, освен източниците на замърсяване, подложени на режим на общностни гранични стойности или на национални емисионни норми, е необходимо да се създадат специални програми за премахване на замърсяването; като има предвид, че необходимите за тази цел правомощия за действие не са предвидени в Директива 76/464/ЕИО; като има предвид, че тъй като в Договора не са предвидени специални правомощия за действие, следва да се приложи член 235 от него;като има предвид, че подземните води са предмет на Директива 80/68/ЕИО [5] и могат следователно да бъдат изключени от приложното поле на настоящата директива;като има предвид, че с оглед ефективното прилагане на настоящата директива е важно Комисията да предава на Съвета на всеки пет години сравнителна оценка за нейното прилагане от държавите-членки;като има предвид, че настоящата директива трябва да бъде изменена и допълнена по предложение на Комисията и в светлината на развитието на научното знание главно за токсичността, продължителността и натрупването на въпросните вещества в живите организми и утайките или в случай на подобрение на най-добрите налични технически средства; като има предвид, че за тази цел следва да се предвиди допълване на директивата с разпоредби за други опасни вещества и да се измени и допълни съдържанието на приложенията,ПРИЕ НАСТОЯЩАТА ДИРЕКТИВА:Член 11. Настоящата директива:- определя в съответствие с член 6, параграф 1 от Директива 76/464/ЕИО граничните стойности на емисионните норми за посочените в член 2, буква а) вещества за зауствания от промишлени предприятия по смисъла на член 2, буква д) от настоящата директива,- определя в съответствие с член 6, параграф 2 от Директива 76/464/ЕИО целевите показатели за качество за веществата, посочени в член 2, буква а) от настоящата директива, за водната среда,- определя в съответствие с член 6, параграф 4 от Директива 76/464/ЕИО предписаните срокове за спазване на условията, предвидени в разрешителните, издавани от компетентните органи на държавите-членки, за съществуващите зауствания,- определя в съответствие с член 12, параграф 1 от Директива 76/464/ЕИО референтните методи за измерване, които дават възможност да се определи съдържанието на веществата, посочени в член 2, буква а) от настоящата директива, в заустванията и във водната среда,- установява в съответствие с член 6, параграф 3 от Директива 76/464/ЕИО процедура за контрол,- предписва на държавите-членки да сътрудничат в случай на зауствания, засягащи водите на повече държави-членки,- предписва на държавите-членки да разработят програми с оглед да се предотвратява или премахва замърсяването, произтичащо от посочените в член 5 източници,- предвижда в приложение I поредица от общи разпоредби, приложими за всички вещества, посочени в член 2, буква а), относно, по-специално, граничните стойности на емисионни норми (рубрика А), целевите показатели за качество (рубрика Б), референтните методи за измерване (рубрика В),- предвижда в приложение II поредица от специални разпоредби, приложими за всяко отделно вещество, които уточняват и допълват същите тези рубрики.2. Настоящата директива се отнася за водите, посочени в член 1 от Директива 76/464/ЕИО, с изключение на подземните води.Член 2По смисъла на настоящата директива:а) "вещества" саопасните вещества, избрани измежду семействата и групите вещества от списък I от приложението към Директива 76/464/ЕЕС, които са дадени в приложение II към настоящата директива;б) "гранични стойности" састойностите, определени за всяко от веществата, посочени в приложение II, рубрика А, буква а);в) "целеви показатели за качество" саизискванията, определени за всяко от веществата в приложение II, рубрика Б, буква а);г) "обработка на веществата" евсеки промишлен процес, включващ производството, преработката или употребата на веществата, посочени в буква а), или всеки друг промишлен процес, при който е присъщо наличието на такива вещества;д) "промишлено предприятие" епредприятие, в което се извършва обработката на веществата, предвидени в буква а), или на всяко друго вещество, което съдържа посочените в буква а) вещества;е) "съществуващо предприятие" евсяко промишлено предприятие, което е действащо към дата дванадесет месеца от датата на съобщаване на настоящата директива или, според случая, към дата дванадесет месеца от датата на съобщаване на директивата, която я изменя и допълва и която се отнася за такова предприятие;ж) "ново предприятие" е- промишлено предприятие, което става действащо след датата, следваща дванадесет месеца от датата на съобщаването на настоящата директива, или, според случая, след дата, следваща дванадесет месеца от датата на съобщаване на директивата, която я изменя и допълва и която се отнася за такова предприятие,- всяко съществуващо промишлено предприятие, чийто капацитет за обработка на веществата е съществено увеличен след дата, следваща дванадесет месеца от датата на съобщаването на настоящата директива, или, според случая, след датата, следваща дванадесет месеца от датата на съобщаване на директивата, която я изменя и допълва и която се отнася за такова предприятие.Член 31. Граничните стойности, определените срокове за спазване на тези стойности и прилаганата процедура за наблюдение и контрол на заустванията са дадени в рубриките А на приложенията.2. Обикновено граничните стойности се прилагат на пункта, където отпадъчните води, съдържащи посочените в член 2, буква а) вещества, излизат от промишленото предприятие.В случая, когато се прецени за необходимо за някои вещества да се предвидят други пунктове за прилагане на граничните стойности, тези пунктове ще се определят в приложение II.Ако отпадъчните води, съдържащи тези вещества, се преработват извън промишленото предприятие в пречиствателна инсталация, предназначена за тяхното премахване, държавата-членка може да разреши граничните стойности да се прилагат в пункта, където отпадъчните води излизат от пречиствателната инсталация.3. Разрешителните, посочени в член 3 от Директива 76/464/ЕИО, трябва да съдържат разпоредби, които са толкова строги, колкото дадените в рубриките А от приложенията, освен в случая, когато държава-членка спазва член 6, параграф 3 от споменатата директива, въз основа на рубрики Б от приложенията.Тези разрешителни се преразглеждат най-малко на всеки четири години.4. Без да се засягат техните задължения, произтичащи от параграфи 1, 2 и 3, както и от разпоредбите на Директива 76/464/ЕИО, държавите-членки могат да издават разрешителни на новите предприятия само ако тези предприятия прилагат нормите, съответстващи на най-добрите налични технически средства, когато това е необходимо, за да се премахне замърсяването в съответствие с член 2 от споменатата директива или за да се предотвратят нарушенията на правилата на конкуренция.Независимо от метода, който е приела, държавата-членка в случая, когато поради технически съображения предвидените мерки не съответстват на най-добрите налични технически средства, представя на Комисията преди издаването на разрешително доказателства в подкрепа на тези съображения.Комисията незабавно предава тези доказателства на останалите държави-членки и изпраща на всички държави-членки в най-кратък срок доклад със своето становище по посоченото във втора алинея изключение. Ако е необходимо, тя представя едновременно с това подходящи предложения на Съвета.5. Референтният метод на анализ за използване при определянето на наличието на предвидените в член 2, буква а) вещества е даден в приложение II, рубрика В. Други методи могат да се използват, при условие че границите на разкриване, верността и точността на тези методи най-малко са толкова валидни, колкото дадените в приложение II, рубрика В.6. Държавите-членки следят за това, приетите в изпълнение на настоящата директива мерки да не предизвикат нарастване на замърсяването с тези вещества в други среди, по-специално почвата и атмосферния въздух.Член 4Заинтересованите държави-членки извършват мониторинг на водната среда, засегната от зауствания от промишлените предприятия и от други източници на значителни зауствания.В случая на зауствания, засягащи водите на повече държави-членки, заинтересованите държави-членки си сътрудничат с оглед съгласуване на процедурите за наблюдение.Член 51. За веществата, за които е направено специално позоваване в приложение II, държавите-членки изготвят специални програми за избягване или премахване на замърсяването от други значителни източници на такива вещества (включително множествените и дифузните източници), освен източниците на зауствания, подлежащи на режима на общностните гранични стойности или на националните емисионни норми.2. Тези програми включват, по-специално, най-подходящите мерки и техники с оглед да се осигури замяната, задържането и/или рециклирането на веществата, посочени в параграф 1.3. Специалните програми трябва да влязат в сила най-късно пет години считано от датата на съобщаване на директивата, която визира специално съответното вещество.Член 61. Комисията прави сравнителна оценка на прилагането на настоящата директива от държавите-членки въз основа на данните, които са ѝ предоставени в съответствие с член 13 от Директива 76/464/ЕИО, по нейно искане за всеки отделен случай. Съответната информация по-специално се отнася за:- подробностите във връзка с разрешителните, определящи емисионните норми за заустванията на веществата,- опис на веществата, зауствани във водите, посочени в член 1, параграф 2,- спазването на граничните стойности или на целевите показатели за качество, определени в приложение II, рубрика А и Б,- резултатите от посоченото в член 4 наблюдение на района на водната среда, засегната от заустванията,- специалните програми за отстраняване, посочени в член 5.2. На всеки пет години, а първия път четири години считано от нотифицирането на настоящата директива, Комисията представя на Съвета посочената в параграф 1 сравнителна оценка.3. В случай на промени в научните знания главно за токсичността, продължителността и натрупването на посочените в член 2, буква а) вещества в живите организми и утайките или в случай на подобряване на най-добрите налични технически средства Комисията представя на Съвета подходящи предложения, насочени, ако е необходимо, към по-строги гранични стойности и целеви показатели за качество или към определяне на нови гранични стойности и допълнителни целеви показатели за качество.Член 71. Държавите-членки въвеждат в сила мерките, необходими, за да се съобразят с настоящата директива, преди 1 януари 1988 г. Те незабавно информират Комисията за това.2. Държавите-членки съобщават на Комисията незабавно след тяхното приемане текстовете на основните разпоредби от националното законодателство, които те приемат в областта, уредена с настоящата директива.Член 8Адресати на настоящата директива са държавите-членки.Съставено в Люксембург на 12 юни 1986 година.За СъветаПредседателP. Winsemius[1] ОВ L 129, 18.5.1976 г., стр. 23.[2] ОВ C 70, 18.3.1985 г., стр. 15.[3] ОВ C 120, 20.5.1986 г.[4] ОВ C 188, 29.7.1985 г., стр. 19.[5] ОВ L 20, 26.1.1980 г., стр. 43.--------------------------------------------------19860612ПРИЛОЖЕНИЕ IОБЩИ РАЗПОРЕДБИНастоящото приложение включва три рубрики, които съдържат общите разпоредби, приложими за веществата:— рубрика А : гранични стойности на емисионни норми;— рубрика Б : целеви показатели за качество;— рубрика В : референтни методи за измерване.Общите разпоредби са уточнени и допълнени в приложение II с поредица специални разпоредби, приложими за всяко отделно вещество.РУБРИКА АГранични стойности, определени дати за тяхното спазване и приложими процедури за наблюдение и контрол на заустванията1. Граничните стойности и определените за тяхното спазване дати са дадени в приложение II, рубрика А, за различните видове засегнати промишлени предприятия.2. Количествата заустени вещества са изразени като функция на количеството вещества, произведени, преработени или използвани от промишленото предприятие през същия период, или в съответствие с член 6, параграф 1 от Директива 76/464/ЕИО, като друг параметър, характерен за дейността.3. За промишлените предприятия, които заустват веществата, посочени в член 2, буква а) и които не са споменати в приложение II, рубрика А, граничните стойности ще се определят в случай на необходимост от Съвета на по-късен етап. Дотогава държавите-членки определят самостоятелно, в съответствие с Директива 76/464/ЕИО, емисионните норми за заустванията на тези вещества. Тези норми трябва да отчитат най-добрите налични технически средства и не трябва да са по-слаби от най-близко сравнимата гранична стойност, предвидена в приложение II, рубрика А.Разпоредбите на настоящия параграф се прилагат също когато промишлено предприятие включва други дейности освен тези, за които са определени гранични стойности в приложение II, рубрика А, и които е вероятно да бъдат източник на зауствания на веществата, посочени в член 2, буква а).4. Граничните стойности, изразени като концентрации, които по принцип не трябва да се надвишават, са дадени в приложение II, рубрика А, за съответните промишлени предприятия. Във всички случаи граничните стойности, изразени като максимални концентрации, когато те не са единствените приложими стойности, не могат да надвишават граничните стойности, изразени в тегло, разделени на потребностите от вода за всеки характерен елемент на замърсяващата дейност. Въпреки това, като се има предвид, че концентрацията на тези вещества в отпадъчните води зависи от обема на включената вода, който е различен в зависимост от различните процеси и предприятия, граничните стойности, изразени в тегло заустени вещества по отношение на характеристичните параметри на дейността, дадени в приложение II, рубрика А, трябва да се спазват във всички случаи.5. За да се провери дали заустванията на веществата, посочени в член 2, буква а), удовлетворяват емисионните норми, трябва да се създаде процедура за контрол.Тази процедура трябва да предвижда вземането и анализа на проби, измерването на дебита на заустването и на количеството обработени вещества или, според случая, измерването на характеристичните параметри на замърсяващата дейност, дадени в приложение II, рубрика А.В частност, ако е невъзможно да се определи количеството обработени вещества, процедурата за контрол може да се основава на количеството вещество, което може да се използва в зависимост от производствения капацитет, на който се основава разрешителното.6. Трябва да се вземе представителна проба за заустването за период от двадесет и четири часа. Количеството вещества, заустено в продължение на един месец, се изчислява на основата на дневните количества заустени вещества.Въпреки това приложение II може да определи за заустванията на някои вещества количествен праг, под който държавите-членки могат да прилагат опростена процедура за контрол.7. Вземането на пробите и измерването на дебита, предвидени в параграф 5 по-долу, обикновено се извършват в пунктовете на прилагане на граничните стойности в съответствие с член 3, параграф 2 от настоящата директива.Въпреки това, когато това е необходимо, за да се гарантира, че измерванията съответстват на изискванията на рубрики В от приложенията, държавата-членка може да разреши тези вземания на пробите и измерването на дебита да се извършват в друг пункт, разположен преди пункта на прилагане на граничните стойности, при условие че:- всички заустени от предприятието води, които могат да бъдат замърсени с въпросното вещество, се вземат предвид от тези измервания,- редовните проверки доказват, че измерванията са напълно представителни за заустените количества в пункта на прилагане на граничните стойности или винаги ги надвишават.РУБРИКА БЦелеви показатели за качество, определени дати за тяхното спазване и процедура за наблюдение и контрол на целевите показатели за качество1. За тези от държавите-членки, които прилагат изключението, предвидено в член 6, параграф 3 от Директива 76/464/ЕИО, емисионните норми, които държавите-членки трябва да установят и да прилагат в съответствие с член 5 от споменатата директива, са определени така, че подходящият целеви показател или показатели за качество измежду определените по силата на параграфи 2 и 3 по-долу да се спазва(т) в географския район, засегнат от заустванията на веществата, предвидени в член 2, буква а). Компетентният орган посочва засегнатия район във всеки случай и избира измежду целевите показатели за качество, определени по силата на параграфи 2 и 3 по-долу, този или тези, които(които) прецени като подходящ(и) предвид предназначеното на засегнатия географски район, отчитайки факта, че целта на настоящата директива е да се премахне всякакво замърсяване.2. С цел да се премахне замърсяването съгласно определението в Директива 76/464/ЕИО и в изпълнение на член 2 от споменатата директива, целевите показатели за качество и определените дати за тяхното спазване са изложени в приложение II, рубрика Б.3. Освен ако не е предвидено друго в приложение II, рубрика В, всичките концентрации, споменати като целеви показатели за качество, се отнасят за средноаритметичното на резултатите, получени за една година.4. Когато много целеви показатели за качество се прилагат за водите в един район, качеството на водите трябва да е достатъчно, за да се спазва всеки от тези показатели.5. За всяко разрешително, издадено в изпълнение на настоящата директива, компетентният орган уточнява предписанията, процедурите за наблюдение и датите, определени за спазване на съответния целеви показател или показатели за качество.6. В съответствие с член 6, параграф 3 от Директива 76/464/ЕИО държавата-членка за всеки избран и прилаган целеви показател за качество докладва пред Комисията по:- пунктовете на заустване и средствата за разпръскване,- района, в който се прилага целевият показател за качество,- местоположението на пунктовете за вземане на проби,- честотата на вземане на проби,- методите на вземане на проби и измерванията,- получените резултати.7. Пробите трябва да се вземат в пункт, достатъчно близо до пункта на заустване, за да са представителни за качеството на водната среда в района, засегнат от заустванията, и честотата на вземане на проби трябва да е достатъчна, за да показва евентуалните изменения във водната среда, отчитайки по-специално естествените промени в хидрологичните условия.РУБРИКА ВРеферентни методи на измерване и граница на откриване1. Определенията, дадени в Директива 79/869/ЕИО на Съвета от 9 октомври 1979 г. за методите на измерване и честотата на вземане на проби и анализ на повърхностните води, предназначени за производството на питейна вода в държавите-членки [1], се прилагат в рамките на настоящата директива.2. Референтните методи на измерване, за да се определи концентрацията на посочените вещества, както и границата на откриване за съответна среда са определени в приложение II, рубрика В.3. Границата на откриване, точността и верността на метода са уточнени за всяко вещество в приложение II, рубрика В.4. Измерването на дебита на отпадъчните води следва да се извършва с точност ± 20 %.[1] ОВ L 271, 29.10.1979 г., стр. 44.--------------------------------------------------19860612ПРИЛОЖЕНИЕ IIСПЕЦИАЛНИ РАЗПОРЕДБИ1. Относно въглероден тетрахлорид.2. Относно ДДТ.3. Относно пентахлорофенол.Номерацията на веществата, споменати в настоящото приложение, съответства на списъка от 129 вещества, даден в съобщението на Комисията до Съвета от 22 юни 1982 година [1].Веществата, които впоследствие ще бъдат включени в настоящото приложение и които не са дадени в споменатия по-горе списък, ще се номерират в хронологичен ред на тяхното включване, започвайки с номер 130.I. Специални разпоредби относно въглероден тетрахлорид (№ 13) [2] Член 5 се прилага по-специално за употребата на въглероден тетрахлорид в промишлени перални.CAS № 56-23-5 [3] Номер по CAS (Chemical Аbstract Service).Рубрика А (13): Гранични стойности на емисионните нормиВид промишлено предприятие [4] [5] | Вид средна стойност | Гранични стойности, изразени във [6] | Да се спазва от |тегло | концентрация |1.Производство на въглероден тетрахлорид чрез перхлориране | месечна | а)процес с пране: 40 г CCl4 на тон от общия производствен капацитет за CCl4 и на перхлоретилен | 1,5 mg/l | 1.1.1988 г. || б)процес без пране: 2,5 г/т | 1,5 mg/l || дневна | а)процес с пране:80 г/т | 3 mg/l || б)процес без пране: 5 г/т | 3 mg/l |2.Производство на хлорометани чрез метаново хлориране (включително електролитно генериране на хлор при високо налягане) и от метанол | месечна | 10 г CCl4 на тон от общия производствен капацитет за хлорометани | 1,5 mg/l | 1.1.1988 г. || дневна | 20 г/т | 3 mg/l |3.Производство на хлорофлуоровъглерод [7] | месечна | — | — | — || дневна | — | — | — |Рубрика Б (13): Целеви показатели за качество [8]Среда | Целеви показатели за качество | Мерна единица | Да се спазва от |Вътрешни повърхностни води | 12 | μg/l CCl4 | 1.1.1988 г. |Води при устието |Вътрешни крайбрежни води, освен водите при устието |Териториални морски води |Рубрика В (13): Референтен метод на измерване1. Референтният метод на измерване за определяне на въглероден тетрахлорид в отпадъчните води и във водите е хроматография в газова фаза.Трябва да се използва чувствителен детектор, когато концентрацията е под 0,5 мг/л и в този случай границата на определяне [9] е 0,1 мкг/л. За концентрация над 0,5 мг/л е приемлива граница на определяне [9] от 0,1 мг/л.2. Точността и верността на метода трябва да е ± 50 % при концентрация, която представлява двукратната стойност на границата на определяне [9].II. Специални разпоредби относно ДДТ (№ 46) [2] Сумата на изомерите 1,1,1-трихлоро-2,2 бис (р-хлорофенил) етан;1,1,1-трихлоро-2-(о-хлорофенил) -2-(р- хлорофенил) етан;1,1,1-дихлоро-2,2 бис (р-хлорфенил) етилен; и1,1,1- дихлоро-2,2 бис (р-хлорфенил) етан. [3] Член 5 се прилага за ДДТ, доколкото са идентифицирани други източници освен споменатите в настоящото приложение.CAS № 50-29-3 [4] Номер по CAS (Chemical Abstract Service).НЕИЗМЕННОСТ: Концентрацията на ДДТ във водната околна среда, утайките и/или черупчестите, и/или ракообразните, и/или рибите не трябва да се увеличава значително във времето.Рубрика А (46): Гранични стойности на емисионните норми [13] [14]Вид промишлено предприятие [15] [16] | Вид средна стойност | Гранични стойности, изразени във | Да се спазва от |g/t произведени или използвани вещества | mg/l заустена вода |Производство на ДДТ, включително препаратна форма на ДДТ на същото място | месечна | 8 | 0,7 | 1.1.1988 г. |дневна | 16 | 1,3 | 1.1.1988 г. |месечна | 4 | 0,2 | 1.1.1991 г. |дневна | 8 | 0,4 | 1.1.1991 г. |Рубрика Б (46): Целеви показатели за качествоСреда | Целеви показатели за качество | Мерна единица | Да се спазва от |Вътрешни повърхностни води | 10 за изомера пара-пара ДДТ | μg/l | 1.1.1988 г. |Води при устието |Вътрешни крайбрежни води, освен водите при устието | 25 за ДДТ общо |Териториални морски води |Рубрика В (46): Референтен метод на измерване1. Референтният метод за определяне на ДДТ в отпадъчните води и във водите е хроматография в газова фаза с детекция за улавяне на електрони след екстракцията чрез подходящ разтворител. Границата на определяне [9] за ДДТ общо е приблизително 4 μg/l за водите и 1 μg/l за отпадъчните води, в зависимост от броя на наличните в пробата външни вещества.2. Референтният метод за определяне на ДДТ в утайките и организмите е хроматография в газова фаза с детекция за улавяне на електрони след подходяща подготовка на пробата. Границата на определяне [9] е 1 μg /kg.3. Точността и верността на метода трябва да е ± 50 % при концентрация, която представлява двукратната стойност на границата на определяне [9].III. Специални разпоредби относно пентахлорфенол (№ 102) [2] Химическото съединение 2,3,4,5,6-пентахлоро-1-хидроксибензен и неговите соли. [3] Член 5 се отнася за пентахлорофенол, и по-специално за използването му за обработката на дървесина.CAS № 87-86-5 [4] Номер по СAS (Chemical Abstract Service).НЕИЗМЕННОСТ: Концентрацията на РСР в утайките и/или черупчестите, и/или ракообразните, и/или рибите не трябва да се увеличава значително във времето.Рубрика А (102): Гранични стойности на емисионните нормиВид промишлено предприятие [20] [21] | Вид средна стойност | Гранични стойности, изразени във | Да се спазва от |g/t производствен капацитет/потребителски капацитет | mg/l заустена вода |Производство на натриев пентахлорофенат чрез хидролиза на хексахлоробензен | месечна | 25 | 1 | 1.1.1988 г. |дневна | 50 | 2 | 1.1.1988 г. |Рубрика Б (102): Целеви показатели за качествоСреда | Целеви показатели за качество | Мерна единица | Да се спазва от |Вътрешни повърхностни води | 2 | μg/l | 1.1.1988 г. |Води при устието |Вътрешни крайбрежни води, освен водите при устието |Териториални морски води |Рубрика В (102): Референтен метод на измерване1. Референтният метод на измерване за определянето на пентахлорофенол в отпадъчните води и във водите е хроматография в газова фаза с детекция за улавяне на електрони след екстракцията чрез подходящ разтворител. Границата на определяне [9] е 2 mkg/l за отпадъчните води и 0,1 mkg/l за водите.2. Референтният метод за определянето на пентахлорофенол в утайките и организмите е хроматография в течна фаза при високо налягане или хроматография в газова фаза с детекция за улавяне на електрони след подходяща подготовка на пробата. Границата на определяне [9] е 1 mkg/kg.3. Точността и верността на метода трябва да е ± 50 % при концентрация, която представлява двукратната стойност на границата на определяне [9].[1] ОВ C 176, 14.7.1982 г., стр. 3.[4] Измежду промишлените предприятия, посочени в приложение I, рубрика А, точка 3, е направено препращане, в частност, към предприятията, използващи въглероден тетрахлорид като разтворител.[5] Опростена процедура за контрол може да се въведе, ако годишните зауствания не надхвърлят 30 кг годишно.[6] Отчитайки летливостта на въглеродния тетрахлорид и с цел да гарантират спазването на член 3, параграф 6, в случая, когато се използва процес, включващ размесване на открито на отпадъчните води, съдържащи въглероден тетрахлорид, държавите-членки изискват да се спазват граничните стойности по горното течение на съответните съоръжения; те гарантират, че всички води, които могат да бъдат замърсени, са взети предвид.[7] Понастоящем не е възможно да се приемат гранични стойности за този отрасъл. Съветът ще ги приеме впоследствие по предложение на Комисията.[9] "Граница на определяне" хg от дадено вещество е най-малкото количество, което може да се определи количествено в проба на базата на даден работен метод, различно от нула.--------------------------------------------------